02018R0659 — RO — 29.09.2018 — 001.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

►B REGULAMENTUL DE PUNERE ÎN APLICARE (UE) 2018/659 AL COMISIEI din 12 aprilie 2018 privind condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee (Text cu relevanță pentru SEE) (JO L 110 30.4.2018, p. 1)

Astfel cum a fost modificat prin:









▼B

REGULAMENTUL DE PUNERE ÎN APLICARE (UE) 2018/659 AL COMISIEI

din 12 aprilie 2018

privind condițiile de introducere în Uniune a ecvideelor vii și a materialului seminal, a ovulelor și a embrionilor de ecvidee

(Text cu relevanță pentru SEE)







SECȚIUNEA 1

Obiect, domeniu de aplicare și definiții

Articolul 1

Obiect și domeniu de aplicare

Prezentul regulament stabilește lista țărilor terțe și a părților din teritoriile țărilor terțe din care se autorizează introducerea în Uniune a transporturilor de ecvidee și de material seminal, de ovule și de embrioni ai acestora.

El stabilește, de asemenea, cerințele privind sănătatea animală și certificarea sanitar-veterinară aplicabile respectivelor transporturi.

Articolul 2

Definiții

În sensul prezentului regulament, se aplică următoarele definiții:







(a) „regionalizare” înseamnă recunoașterea oficială a unei părți din teritoriul unei țări terțe cu delimitări geografice precise, care conține o subpopulație de ecvidee cu un statut sanitar distinct în raport cu una sau mai multe boli specifice și care face obiectul unor măsuri adecvate de supraveghere, de control al bolilor și de biosecuritate; (b) „document de identificare” înseamnă orice document care poate fi utilizat pentru a dovedi identitatea unei ecvidee și care include cel puțin următoarele informații: (i) o descriere narativă a animalului și înregistrarea marcajelor acestuia reprezentate într-o diagramă schematică completată; (ii) o trimitere la marcaje, caracteristici sau identificatori specifici care stabilesc o legătură inechivocă între animal și document; (iii) informațiile prevăzute la punctele 1, 2, 3 și 6-10 din partea A și la punctele 12-18 din partea B a secțiunii 1 din anexa I la Regulamentul de punere în aplicare (UE) 2015/262 al Comisiei (1); (c) „cal înregistrat” înseamnă un animal din specia Equus caballus înregistrat în conformitate cu definiția din Directiva 90/427/CEE a Consiliului (2), identificat prin intermediul unui document de identificare emis de: (i) autoritatea responsabilă cu reproducerea sau de orice altă autoritate competentă din țara de origine a animalului care administrează cartea sau registrul genealogic pentru rasa de ecvidee în cauză; sau (ii) orice asociație sau organizație internațională care administrează caii pentru competiție sau curse; (d) „introducere” înseamnă acțiunea care constă în deplasarea ecvideelor sau a materialului seminal, a ovulelor sau a embrionilor acestora, într-unul dintre teritoriile menționate în anexa I la Directiva 97/78/CE a Consiliului (3); (e) „tip de introducere” înseamnă, respectiv, admiterea temporară, reintroducerea după export temporar, importurile și tranzitul; (f) „admitere temporară” înseamnă statutul unui cal înregistrat care provine dintr-o țară terță și care este introdus pe teritoriul Uniunii pentru o perioadă mai mică de 90 de zile; (g) „export temporar” înseamnă deplasarea unui cal înregistrat în afara Uniunii pentru o perioadă mai mică de 90 de zile; (h) „reintroducere” înseamnă deplasarea unui cal înregistrat dintr-o țară terță în Uniune după exportul temporar din Uniune; (i) „importuri” înseamnă introducerea în Uniune, pentru o perioadă nedeterminată, a unui transport de ecvidee sau de material seminal, ovule sau embrioni ai acestora; (j) „tranzit” înseamnă deplasarea unui transport de ecvidee pe teritoriul Uniunii pe căi rutiere, feroviare sau navigabile dintr-o țară terță într-o altă țară terță sau dintr-o parte a teritoriului unei țări terțe într-o altă parte a teritoriului aceleași țări terțe; (k) „punct de control la frontieră” înseamnă orice punct de control, astfel cum este definit la articolul 2 alineatul (2) litera (f) din Directiva 91/496/CEE și la articolul 2 alineatul (2) litera (g) din Directiva 97/78/CE și aprobat pentru produsul în cauză în conformitate cu Decizia 2009/821/CE; (l) „categorie de ecvidee” înseamnă ecvidee înregistrate, ecvidee destinate sacrificării și, respectiv, ecvidee pentru reproducție și producție, astfel cum sunt definite la articolul 2 din Directiva 2009/156/CE, precum și caii înregistrați; (m) „ovule” înseamnă fazele haploide ale ovogenezei, inclusiv oocitele secundare și ovulele; (n) „operator” înseamnă orice persoană fizică sau juridică care intră sub incidența uneia sau a mai multor norme prevăzute în prezentul regulament și care are în responsabilitatea sa ecvidee sau produse germinative provenite de la acestea; (o) „izolare” înseamnă separarea ecvideelor de alte animale pentru o perioadă specificată de timp pentru a preveni transmiterea prin contact direct sau indirect a unui (unor) patogen(i) specificat (specificați), în timp ce ecvideele sunt ținute sub observație și, dacă este necesar, sunt supuse unor teste și tratamente sub supravegherea autorității veterinare; (p) „carantină” înseamnă izolarea ecvideelor în spații exploatate în conformitate cu norme de biosecuritate specifice, sub controlul autorității veterinare; (q) „carantină într-un mediu protejat împotriva vectorilor” înseamnă carantina ecvideelor care: (i) are loc în sedii dedicate care sunt: — verificate pentru a se confirma absența unor vectori relevanți; — incluse într-un sistem de supraveghere a vectorilor din interiorul sediilor respective și de măsuri menite să limiteze prezența vectorilor relevanți în jurul sediilor; (ii) poate include mobilizarea animalului aflat în carantină sub supraveghere oficială în cursul perioadelor cu puțini vectori ale unei zile și cu condiția utilizării unor insecticide și insectifuge și, dacă este posibil, a unui articol de acoperire a corpului; (r) „carantină într-un mediu izolat de vectori” înseamnă carantina ecvideelor într-un imobil închis ermetic: — care este dotat cu un sistem de ventilație cu presiune pozitivă și cu orificii de admisie a aerului dotate cu filtre; — care este accesibil numai printr-un sistem de intrare-ieșire cu ușă dublă (4); — în care există un sistem de supraveghere a vectorilor funcțional; — în care se aplică proceduri standard de operare, împreună cu descrieri ale sistemelor de siguranță și de alarmă, pentru funcționarea carantinei și a transportului ecvideelor la locul de încărcare; (s) „TRACES” înseamnă sistemul veterinar informatic integrat prevăzut în Deciziile 2003/24/CE și 2004/292/CE. (1) Regulamentul de punere în aplicare (UE) 2015/262 al Comisiei din 17 februarie 2015 de stabilire, în temeiul Directivelor 90/427/CEE și 2009/156/CE ale Consiliului, a unor norme privind metodele de identificare a ecvideelor (Regulamentul privind pașapoartele ecvideelor) (JO L 59, 3.3.2015, p. 1). (2) Directiva 90/427/CEE a Consiliului din 26 iunie 1990 privind condițiile zootehnice și genealogice care reglementează schimburile intracomunitare cu ecvidee (JO L 224, 18.8.1990, p. 55). (3) Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (JO L 24, 30.1.1998, p. 9). (4) https://ec.europa.eu/food/sites/food/files/animals/docs/ad_control-measures_bt_guidance_vpe_7068_2012.pdf







SECȚIUNEA 2

Lista țărilor terțe și a părților din acestea aplicabilă introducerii în Uniune a ecvideelor și a materialului seminal, a ovulelor și a embrionilor de ecvidee

Articolul 3

Lista țărilor terțe și a părților din teritoriile țărilor terțe din care se autorizează introducerea în Uniune a ecvideelor

(1) Statele membre autorizează introducerea în Uniune a transporturilor de ecvidee din țările terțe sau, acolo unde Uniunea aplică regionalizarea, din părțile teritoriilor țărilor terțe enumerate în coloanele 2 și 4 ale tabelului din anexa I, în conformitate cu indicațiile prevăzute în anexa respectivă, după cum urmează:

(a) admiterea temporară a cailor înregistrați, astfel cum se indică în coloana 6 a tabelului din anexa I, și însoțiți de un certificat de sănătate individual întocmit în conformitate cu modelul de certificat de sănătate stabilit în secțiunea A a părții 1 din anexa II;

(b) tranzitul ecvideelor, astfel cum se indică în coloana 15 a tabelului din anexa I, însoțite de un certificat de sănătate individual întocmit în conformitate cu modelul de certificat de sănătate stabilit în secțiunea B a părții 1 din anexa II;

(c) reintroducerea cailor înregistrați pentru curse, competiții și evenimente culturale, după export temporar, astfel cum se indică în coloana 7 a tabelului din anexa I, și însoțiți de un certificat de sănătate individual întocmit în conformitate cu modelul corespunzător de certificat de sănătate stabilit în secțiunea A sau B a părții 2 din anexa II;

(d) importul cailor înregistrați, astfel cum se indică în coloana 8 a tabelului din anexa I, și însoțiți de un certificat de sănătate individual întocmit în conformitate cu modelul de certificat de sănătate stabilit în secțiunea A a părții 3 din anexa II;

(e) importul unui transport de ecvidee destinate sacrificării, astfel cum se indică în coloana 9 a tabelului din anexa I, și însoțite de un certificat de sănătate întocmit în conformitate cu modelul de certificat de sănătate stabilit în secțiunea B a părții 3 din anexa II;

(f) importul de ecvidee înregistrate și de ecvidee pentru reproducție și producție, astfel cum se indică în coloana 10 a tabelului din anexa I, și însoțite de un certificat de sănătate individual întocmit în conformitate cu modelul de certificat de sănătate stabilit în secțiunea A a părții 3 din anexa II.

(2) Autoritatea competentă din țara terță de expediere aplică măsurile necesare pentru a se conforma condițiilor specifice sau limitărilor temporale indicate pentru țara respectivă în coloana 16 a tabelului din anexa I.

Articolul 4

Țările terțe și părțile teritoriilor țărilor terțe din care se autorizează introducerea în Uniune a materialului seminal de ecvidee

Statele membre autorizează introducerea în Uniune a transporturilor de material seminal de ecvidee din țările terțe sau, acolo unde Uniunea aplică regionalizarea, din părțile teritoriilor țărilor terțe enumerate în coloanele 2 și 4 ale tabelului din anexa I, astfel cum se indică în coloanele 11, 12 și 13 din tabelul respectiv, cu condiția ca transportul să respecte următoarele cerințe:

(a) transportul este expediat dintr-un centru de colectare sau de depozitare a materialului seminal care figurează în lista întocmită în conformitate cu articolul 17 alineatul (3) litera (b) din Directiva 92/65/CEE;

(b) transportul este însoțit de un certificat de sănătate întocmit în conformitate cu modelul corespunzător de certificat de sănătate stabilit în partea 1 a anexei III.

Articolul 5

Țările terțe și părțile teritoriilor țărilor terțe din care se autorizează introducerea în Uniune a ovulelor și a embrionilor de ecvidee

Statele membre autorizează introducerea în Uniune a transporturilor de ovule și embrioni de ecvidee din țările terțe sau, acolo unde Uniunea aplică regionalizarea, din părțile teritoriilor țărilor terțe enumerate în coloanele 2 și 4 ale tabelului din anexa I, astfel cum se indică în coloana 14 din tabelul respectiv, cu condiția ca transportul să respecte următoarele cerințe:

(a) transportul este expediat de o echipă de colectare sau de producere a embrionilor care figurează în lista întocmită în conformitate cu articolul 17 alineatul (3) litera (b) din Directiva 92/65/CEE;

(b) transportul este însoțit de un certificat de sănătate întocmit în conformitate cu modelul corespunzător de certificat de sănătate stabilit în partea 2 a anexei III.







SECȚIUNEA 3

Cerințe generale aplicabile introducerii în Uniune a transporturilor de ecvidee și de material seminal, ovule și embrioni de ecvidee

Articolul 6

Certificare

(1) Certificatele de sănătate, astfel cum sunt prevăzute la articolele 3, 4 și 5, se întocmesc și se emit în conformitate cu:

(a) garanțiile sau condițiile suplimentare aplicabile specificate în coloana 16 a anexei I;

(b) notele explicative prevăzute în partea 4 a anexei II și, respectiv, în partea 3 a anexei III.

(2) Dispozițiile alineatului (1) nu împiedică utilizarea certificării electronice sau a altor sisteme agreate, în toate cazurile în care la nivelul Uniunii au fost instituite proceduri armonizate.

Articolul 7

Perioada de valabilitate a certificatelor de sănătate

(1) Operatorul responsabil de un transport de ecvidee sau de material seminal, ovule sau embrioni de ecvidee destinat introducerii în Uniune se asigură că transportul este prezentat la un punct de control la frontieră aprobat care este autorizat pentru transportul în cauză nu mai târziu de 10 zile de la data certificării transportului în țara terță de expediere.

(2) În cazul în care ecvideele sunt transportate pe mare, perioada de 10 zile menționată la alineatul (1) se prelungește cu perioada transportului pe mare.







SECȚIUNEA 4

Cerințe în materie de transport pentru introducerea ecvideelor în Uniune

Articolul 8

Cerințe generale de sănătate animală

(1) Operatorul responsabil de un transport de ecvidee destinate introducerii în Uniune se asigură că respectivele ecvidee sunt transportate în conformitate cu următoarele cerințe:

(a) ecvideele sunt transportate cu un mijloc de transport exclusiv pentru ecvidee destinate introducerii în Uniune sau, alternativ, însoțite de un certificat de sănătate necesar pentru tranzit;

(b) ecvideele sunt transportate cu un mijloc de transport destinat exclusiv ecvideelor cu același statut sanitar certificat, cu excepția cazurilor în care este altfel autorizat în baza cerințelor specifice în materie de sănătate animală stabilite în secțiunile A și B ale părții 1 și în secțiunea A a părții 3 din anexa II;

(c) ecvideele sunt transportate pe cale rutieră sau feroviară sau deplasate la pas numai într-o țară terță sau într-o parte din teritoriul unei țări terțe care este autorizată pentru cel puțin un tip de introducere a cel puțin unei categorii de ecvidee.

(2) Operatorul responsabil de un transport de ecvidee destinate introducerii în Uniune asigură respectarea următoarelor cerințe:

(a) cuștile, containerele, boxele sau boxele pentru transport aerian și mijloacele de transport sau compartimentul de transport al mijloacelor de transport în care vor fi transportate ecvideele sunt curățate și dezinfectate înainte de încărcarea animalelor cu un dezinfectant recunoscut oficial în țara de expediere;

(b) mijloacele de transport utilizate pentru transportul rutier sau feroviar sunt proiectate, construite și operate astfel încât să prevină pierderea de fecale, de urină sau de furaje în timpul călătoriei preconizate;

(c) măsurile de protecție a animalelor împotriva atacurilor vectorilor-insecte sunt aplicate în cazul apariției uneia dintre următoarele boli:

(i) pesta cabalină africană sau encefalomielita ecvină venezueleană în țara terță de expediere sau de tranzit;

(ii) una sau mai multe dintre de bolile cu transmitere vectorială enumerate la articolul 11 alineatul (1), cu excepția anemiei infecțioase ecvine, în cazul în care ecvideele nu sunt imune sau vaccinate împotriva agentului patogen.

În cazul bolilor menționate la punctul (i), protecția împotriva vectorilor include măsuri cum ar fi acoperirea cu plase a cuștilor, containerelor, boxelor sau boxelor pentru transport aerian, ventilația forțată și menținerea închisă a compartimentului de transport, mai puțin pe durata încărcării și a descărcării animalelor sau în cazul acordării de îngrijiri animalelor.

(3) Operatorul responsabil de un transport de ecvidee destinate introducerii în Uniune se asigură că, în timpul călătoriei, ecvideele sunt descărcate numai într-o țară terță sau într-o parte a teritoriului unei țări terțe care este autorizată pentru introducerea de ecvidee în Uniune în conformitate cu anexa I.

Articolul 9

Cerințe specifice de sănătate animală aplicabile transportului aerian

(1) Operatorul responsabil de un transport de ecvidee destinate introducerii în Uniune pe cale aeriană asigură respectarea următoarelor cerințe:

(a) cuștile, containerele sau boxele pentru transport aerian și aerul din spațiul înconjurător al compartimentului de transport sunt pulverizate cu un repelent pentru insecte adecvat, în combinație cu un insecticid, imediat după închiderea ușilor aeronavei;

(b) căpitanul aeronavei completează și semnează declarația stabilită în partea 1 a anexei V.

(2) Prin derogare de la articolul 8 alineatul (3), statele membre, la cererea operatorului transportului, pot autoriza o transbordare directă dintr-o aeronavă în alta, care are loc într-o țară care nu figurează în lista din anexa I, cu condiția respectării următoarelor cerințe:

(a) transbordarea să fie efectuată în același aeroport în cadrul zonei corespunzătoare aceluiași birou vamal, sub supravegherea directă a unui medic veterinar oficial sau a lucrătorului vamal responsabil;

(b) în cursul transbordării, ecvideele să fie protejate de atacurile vectorilor-insecte ai unor boli transmisibile la ecvidee;

(c) ecvideele să nu intre în contact cu ecvidee care au un statut sanitar diferit;

(d) să fie aplicate măsurile prevăzute la alineatul (1) literele (a) și (b) în legătură cu aeronava utilizată pentru continuarea călătoriei;

(e) respectarea condițiilor prevăzute la alineatul (1) litera (a) și la prezentul alineat literele (a), (b) și (c) este certificată de medicul veterinar oficial sau de lucrătorul vamal responsabil în manifestul transbordării întocmit în conformitate cu modelul stabilit în partea 3 a anexei V.

Articolul 10

Cerințe specifice de sănătate animală aplicabile transportului maritim

(1) Operatorul responsabil de un transport de ecvidee destinate introducerii în Uniune pe cale maritimă asigură respectarea următoarelor cerințe:

(a) nava este programată să ancoreze direct într-un port din Uniune, fără escală într-un port al unei țări terțe sau într-o parte din teritoriul unei țări terțe care nu este inclusă în anexa I;

(b) cuștile, containerele sau boxele și aerul din spațiul înconjurător din compartimentul de transport sunt pulverizate cu un repelent pentru insecte adecvat, în combinație cu un insecticid, imediat după închiderea compartimentului;

(c) căpitanul navei completează și semnează declarația stabilită în partea 2 a anexei V.

(2) Prin derogare de la alineatul (1) litera (a), statele membre pot autoriza transbordarea directă de pe o navă pe alta care are loc într-o țară care nu figurează în anexa I cu următoarele condiții:

(a) transbordarea să se efectueze în același port în cadrul zonei corespunzătoare aceluiași birou vamal, sub supravegherea directă a unui medic veterinar oficial sau a lucrătorului vamal responsabil;

(b) ecvideele să fie protejate în timpul transbordării împotriva atacurilor vectorilor-insecte ale unor boli transmisibile la ecvidee;

(c) ecvideele să nu intre în contact cu ecvidee care au un statut sanitar diferit;

(d) respectarea condițiilor prevăzute la alineatul (1) litera (b) și la prezentul alineat literele (a), (b) și (c) să fie certificată de medicul veterinar oficial sau de lucrătorul vamal responsabil în manifestul transbordării întocmit în conformitate cu modelul stabilit în partea 3 a anexei V.







SECȚIUNEA 5

Cerințe generale pentru testarea și vaccinarea ecvideelor destinate introducerii în Uniune și a ecvideelor donatoare al căror material seminal, ovule sau embrioni sunt destinați introducerii în Uniune

Articolul 11

Cerințe generale privind testele de laborator vizând certificarea transporturilor de ecvidee sau de material seminal, ovule sau embrioni ai acestora destinați introducerii în Uniune

(1) Autoritatea competentă din țara terță de expediere a ecvideelor sau a materialului seminal, a ovulelor sau a embrionilor de ecvidee destinați introducerii în Uniune se asigură că testele de laborator prevăzute în certificatele de sănătate stabilite în anexele II și III pentru morvă, durină, anemie infecțioasă ecvină, encefalomielită ecvină venezueleană, encefalomielită ecvină vestică și estică, encefalită japoneză, febră West Nile, stomatită veziculoasă, arterită virală ecvină și metrită contagioasă ecvină îndeplinesc cel puțin condițiile de sensibilitate și de specificitate stabilite pentru boala în cauză în capitolul corespunzător al secțiunii 2.5 din Manualul de teste de diagnostic și vaccinuri pentru animale terestre, cea mai recentă ediție, al Organizației Mondiale pentru Sănătatea Animalelor (OIE).

(2) Autoritatea competentă din țara terță de expediere a ecvideelor destinate introducerii în Uniune se asigură că testele de laborator prevăzute în certificatele de sănătate stabilite în anexa II pentru pesta cabalină africană sunt efectuate în conformitate cu anexa IV la Directiva 2009/156/CE.

(3) Autoritatea competentă din țara terță care expediază ecvidee sau material seminal, ovule sau embrioni de ecvidee destinați introducerii în Uniune asigură respectarea următoarelor cerințe:

(a) testele menționate la alineatele (1) și (2) sunt efectuate într-un laborator recunoscut de autoritatea competentă din țara terță de expediere;

(b) detaliile prelevării de eșantioane și rezultatele testelor sunt menționate astfel cum este necesar în certificatul de sănătate stabilit pentru transportul în cauză în anexa II sau III, pe baza raportului de laborator pus la dispoziția medicului veterinar oficial responsabil de certificare.

Articolul 12

Testarea în momentul sosirii în Uniune

(1) În cazul în care un test efectuat în statul membru de introducere sau în numele acestuia pe un eșantion prelevat în conformitate cu articolul 4 din Decizia 97/794/CE nu confirmă rezultatul unui test de laborator atestat într-un certificat de sănătate care însoțește ecvideele sau materialul seminal, ovulele sau embrionii acestora ce sosesc în Uniune, astfel cum se prevede în anexa II sau III la prezentul regulament, autoritatea competentă a respectivului stat membru de introducere se asigură că testul este repetat în laboratorul național de referință desemnat pentru boala în cauză în conformitate cu articolul 4 alineatul (1) din Regulamentul (CE) nr. 882/2004 al Parlamentului European și al Consiliului ( 1 ).

(2) În cazul în care măsurile prevăzute la alineatul (1) nu conduc la un rezultat concludent al verificărilor conformității realizate în baza articolului 4 din Decizia 97/794/CE, autoritatea competentă menționată la alineatul (1) se asigură că eșantionul menționat la același alineat este supus testării definitive după cum urmează:

(a) pentru pesta cabalină africană, în laboratorul de referință al Uniunii Europene pentru pesta cabalină africană, desemnat în conformitate cu Directiva 92/35/CEE a Consiliului ( 2 );

(b) pentru bolile menționate la articolul 11 alineatul (1), în laboratorul de referință al Uniunii Europene pentru boli ale ecvideelor altele decât pesta cabalină africană, desemnat în conformitate cu Regulamentul (CE) nr. 180/2008.

Articolul 13

Administrarea vaccinurilor și păstrarea evidenței vaccinărilor

(1) Autoritatea competentă din țara terță de expediere a ecvideelor sau a materialului seminal, a ovulelor sau a embrionilor acestora destinați introducerii în Uniune se asigură că vaccinarea atestată în oricare dintre certificatele stabilite în anexele II sau III este efectuată în condițiile respectării următoarelor cerințe:

(a) vaccinarea este efectuată în conformitate cu instrucțiunile producătorilor sau cu legislația națională, oricare dintre acestea este mai strictă;

(b) vaccinarea este efectuată utilizând un vaccin autorizat care îndeplinește cel puțin cerințele privind siguranța, sterilitatea și eficacitatea stabilite pentru vaccinul în cauză în Manualul de teste de diagnostic și vaccinuri pentru animale terestre, cea mai recentă ediție, al Organizației Mondiale pentru Sănătatea Animalelor (OIE).

(2) În cazul în care autoritatea competentă dintr-o țară terță atestă că un rezultat pozitiv de laborator al unui test serologic pentru pesta cabalină africană are legătură cu o vaccinare anterioară, vaccinarea este documentată în documentul de identificare care însoțește animalul ecvin, dacă este disponibil un astfel de document de identificare.

Articolul 14

Cerințe privind arterita virală ecvină

(1) Masculii necastrați din specia ecvină destinați introducerii în Uniune, cu excepția celor enumerați la punctul 1 din anexa IV, sunt supuși testelor pentru arterita virală ecvină pentru a se stabili că materialul lor seminal nu conține virusul arteritei ecvine.

(2) Vaccinarea împotriva arteritei virale ecvine, inclusiv testele necesare în conformitate cu punctul 1 litera (a) din anexa IV, se efectuează sub supraveghere veterinară oficială.

(3) Vaccinarea împotriva arteritei virale ecvine este valabilă dacă există dovezi documentate care însoțesc animalul din specia ecvină din care rezultă un istoric neîntrerupt al unei vaccinări primare efectuate în conformitate cu unul dintre protocoale de vaccinare prevăzute la punctul 1 litera (a) din anexa IV și al unor revaccinări periodice în conformitate cu recomandările producătorului și, în orice caz, la intervale de maximum 12 luni.







SECȚIUNEA 6

Identificarea ecvideelor destinate introducerii în Uniune

Articolul 15

Identificarea ecvideelor destinate introducerii în Uniune

(1) Ecvideele destinate introducerii în Uniune sunt identificate individual astfel încât să se asigure o corespondență fără echivoc între animal și statutul său sanitar certificat.

Această identificare:

(a) este conformă cu cerințele de la articolul 14 din Regulamentul de punere în aplicare (UE) 2015/262; sau

(b) conține cel puțin informațiile detaliate la punctele 1, 2, 3 și 6-10 din partea A și la punctele 12-18 din partea B a secțiunii I din partea 1 a anexei I la regulamentul respectiv.

(2) Ecvideele destinate sacrificării care urmează să fie importate în Uniune sunt marcate individual cu un transponder electronic sau cu o crotalie, ale căror numere sunt înregistrate în certificatul de sănătate care însoțește animalele în timpul transportului.

(3) Ecvideele destinate sacrificării care urmează să fie importate în Uniune sunt marcate, pe copita stângă din față, într-un mod clar și indelebil, cu litera „S” aplicată termic, cu dimensiunea de minimum jumătate din lungimea peretelui copitei, în următoarele cazuri:

(a) dacă sunt marcate în mod individual, prin derogare de la alineatul (2), cu ajutorul unei metode alternative indicate în certificatul de sănătate, caz în care animalele trebuie să fie expediate la abatorul de destinație în conformitate cu articolul 21 litera (a);

(b) dacă sunt destinate expedierii la abatorul de destinație în conformitate cu articolul 21 litera (b).







SECȚIUNEA 7

Cerințe specifice de sănătate animală și de certificare aplicabile introducerii în Uniune a transporturilor de ecvidee

Articolul 16

Măsuri care trebuie luate de autoritățile competente pentru a asigura trasabilitatea unui cal înregistrat admis temporar

(1) Sub rezerva respectării condițiilor de introducere, autoritatea competentă de la punctul de control la frontieră:

(a) reține o copie a certificatului de sănătate menționat la articolul 3 alineatul (1) litera (a);

(b) informează, prin intermediul TRACES, autoritatea competentă relevantă sau punctul de control relevant de la frontiera de ieșire, după caz, despre intrarea unui cal înregistrat admis temporar, după cum urmează:

(i) autoritatea competentă de la locul de destinație indicat în rubrica I.6 din documentul sanitar-veterinar comun de intrare (DSVCI) prevăzut în anexa I la Regulamentul (CE) nr. 282/2004;

(ii) postul de control la frontiera de ieșire declarat de proprietar sau de reprezentantul proprietarului calului înregistrat în declarația care însoțește certificatul de sănătate menționat la articolul 3 alineatul (1) litera (a) prin completarea rubricii I.24 din DSVCI;

(iii) autoritățile competente responsabile de locurile de reședință temporară indicate de proprietar sau de reprezentantul proprietarului calului înregistrat în declarația care însoțește certificatul de sănătate menționat la articolul 3 alineatul (1) litera (a);

(c) pune la dispoziție cel puțin o copie a DSVCI operatorului identificat ca „operator responsabil de transport” în rubrica I.7 din DSVCI menționat la alineatul (1) litera (b).

(2) În cazul în care un cal înregistrat urmează să fie deplasat dintr-un stat membru într-un alt stat membru în cursul admiterii sale temporare, autoritatea competentă de la locul de expediere:

(a) în cazul în care sunt îndeplinite condițiile de sănătate animală menționate la articolele 4 și 5 din Directiva 2009/156/CE, emite un certificat de sănătate în conformitate cu anexa III la Directiva 2009/156/CE, fie pentru un cal înregistrat individual, fie pentru un transport de cai înregistrați cu aceeași origine și aceeași destinație și introduce în rubrica I.6 din respectivul certificat o trimitere la certificatul de sănătate menționat la articolul 3 alineatul (1) litera (a) al fiecărui cal înregistrat admis temporar care face parte din lot și o trimitere la DSVCI menționat la alineatul (1) litera (b) punctul (i);

(b) anunță, prin intermediul TRACES, autoritatea competentă de la locul de destinație cu privire la introducerea unui cal înregistrat în statul membru respectiv și solicită verificarea sosirii prin completarea unei părți III suplimentare a DSVCI menționat la alineatul (1) litera (b) punctul (i);

(c) furnizează operatorului, astfel cum este identificat în rubrica I.7 din DSVCI menționat la alineatul (1) litera (b) punctul (i), un nou exemplar tipărit al DSVCI care conține partea III adăugată în conformitate cu litera (b) a prezentului alineat;

(d) invalidează sau retrage orice exemplar tipărit al DSVCI furnizat operatorului în conformitate cu alineatul (1) litera (c) sau, dacă a existat o deplasare anterioară într-un alt stat membru, în conformitate cu litera (c) a prezentului alineat.

(3) Autoritatea competentă de la locul de destinație menționată la alineatul (1) litera (b) punctul (i) și la alineatul (2) litera (b) confirmă, prin intermediul TRACES, sosirea calului înregistrat și documentează verificările efectuate completând partea III din DSVCI.

(4) La sfârșitul admiterii temporare, autoritatea competentă menționată la alineatul (1) litera (b) punctul (i) sau punctul (iii) care certifică țării terțe de origine sau altei țări terțe calul înregistrat admis temporar:

(a) informează, prin intermediul TRACES, punctul de control la frontiera de ieșire cu privire la plecarea din Uniune a calului înregistrat admis temporar, completând o parte III suplimentară din DSVCI menționat la alineatul (1) litera (b) punctul (i);

(b) furnizează operatorului, astfel cum este identificat în rubrica I.7. din DSVCI menționat la alineatul (1) litera (b) punctul (i), un nou exemplar tipărit al DSVCI care conține partea III adăugată în conformitate cu litera (a) a prezentului alineat;

(c) în cazul în care punctul de control la frontiera de ieșire este situat în alt stat membru:

(i) emite, în baza Deciziei 93/444/CEE, un certificat în conformitate cu anexa III la Directiva 2009/156/CE fie pentru un cal înregistrat individual, fie pentru un transport de cai înregistrați care au aceeași origine și aceeași destinație;

(ii) introduce în rubrica I.6. a certificatului menționat la punctul (i) o trimitere la certificatul de sănătate menționat la articolul 3 alineatul (1) litera (a) al fiecărui cal înregistrat admis temporar care face parte din transportul respectiv, precum și o trimitere la DSVCI menționat la alineatul (1) litera (b) punctul (i).

(5) Punctul de control la frontiera de ieșire menționat la alineatul (4) litera (a) documentează încheierea admiterii temporare a calului înregistrat, completând în mod corespunzător partea III a DSVCI.

(6) În cazul în care admiterea temporară a unui cal înregistrat nu s-a încheiat în conformitate cu alineatul (5) într-o perioadă mai mică de 90 de zile de la data emiterii DSVCI menționat la alineatul (1) litera (b) punctul (i), se transmite automat, prin intermediul TRACES, o avertizare punctului de control la frontiera de intrare și autorităților competente menționate la prezentul articol până în momentul în care autoritățile competente respective stabilesc statutul calului înregistrat.

Articolul 17

Responsabilitățile operatorului pentru caii înregistrați admiși temporar

(1) Operatorul responsabil de un cal înregistrat admis temporar în Uniune, astfel cum este identificat la rubrica I.7 din DSVCI menționat la articolul 16 alineatul (1) litera (b) punctul (i), se asigură că sunt îndeplinite următoarele condiții:

(a) calul înregistrat este însoțit, în orice moment al admiterii sale temporare, de certificatul său de sănătate original menționat la articolul 3 alineatul (1) litera (a) și de DSVCI emis de punctul de control la frontiera de intrare în Uniune;

(b) calul înregistrat rămâne în statul membru respectiv și în locul menționat în declarația care însoțește certificatul de sănătate menționat la articolul 3 alineatul (1) litera (a);

(c) în cazul în care calul înregistrat urmează să fie deplasat într-un alt stat membru, el este însoțit de un certificat de sănătate în conformitate cu anexa III la Directiva 2009/156/CE și de DSVCI modificat emis de autoritatea competentă în conformitate cu articolul 16 alineatul (2);

(d) orice exemplare tipărite anterioare ale DSVCI sunt predate autorității competente pentru invalidare sau retragere;

(e) calul înregistrat părăsește Uniunea printr-un punct de control la frontieră indicat în certificatul de sănătate menționat la articolul 3 alineatul (1) litera (a) nu mai târziu de 89 de zile de la data intrării în Uniune indicată în DSVCI corespunzător.

(2) Operatorul menționat la alineatul (1) rămâne responsabil de deplasarea calului înregistrat în cursul admiterii sale temporare în Uniune și, în particular, informează:

(a) autoritatea competentă menționată la articolul 16 alineatul (1) litera (b) punctele (i) și (iii) cu privire la orice modificări care trebuie să fie aduse deplasărilor menționate în declarația care însoțește certificatul de sănătate menționat la articolul 3 alineatul (1) litera (a);

(b) postul de control la frontiera de ieșire cu privire la data la care caii înregistrați admiși temporar urmează să iasă din Uniune;

(c) autoritatea competentă menționată la articolul 16 alineatul (1) litera (b) punctele (i) și (iii) responsabilă de exploatație cu privire la decesul sau pierderea calului înregistrat sau cu privire la orice urgență, precum condiții de sănătate care necesită îngrijire veterinară care depășește cele 89 de zile de admitere temporară.

Articolul 18

Reintroducerea după export temporar a cailor înregistrați admiși temporar în Uniune

(1) Caii înregistrați admiși temporar în Uniune pot fi autorizați în vederea reintroducerii după export temporar într-o țară terță sau într-o parte din teritoriul unei țări terțe autorizată pentru reintroducerea cailor înregistrați pentru a participa la curse, competiții sau evenimente culturale specifice pentru care modelele de certificate de sănătate pentru reintroducerea în Uniune sunt stabilite în conformitate cu articolul 20 alineatul (3), cu condiția ca reintroducerea în Uniune să aibă loc în mai puțin de 90 de zile de la data emiterii DSVCI menționat la articolul 16 alineatul (1) litera (b) punctul (i).

(2) Pentru a permite reintroducerea unui cal înregistrat menționat la alineatul (1), autoritatea competentă menționată la articolul 16 alineatul (1) litera (b) punctele (i) și (iii) care emite certificatul de export temporar:

(a) aplică măsurile prevăzute la articolul 16 alineatul (4) literele (a) și (b) și, dacă este cazul, litera (c);

(b) informează, prin intermediul TRACES, punctul de control la frontieră cu privire la reintroducerea programată prin completarea părții III din DSVCI;

(c) furnizează operatorului, astfel cum este identificat în rubrica I.7 din DSVCI menționat la articolul 16 alineatul (1) litera (b) punctul (i), un nou exemplar tipărit al DSVCI care conține partea III adăugată în conformitate cu litera (b) a prezentului alineat;

(d) invalidează sau retrage orice exemplar tipărit al DSVCI furnizat în conformitate cu articolul 16 alineatul (1) litera (c) sau, dacă a existat o deplasare anterioară într-un alt stat membru, în conformitate cu articolul 16 alineatul (2) litera (c).

(3) Punctul de control la frontiera de reintroducere:

(a) reține exemplarul original al certificatului de sănătate menționat la articolul 3 alineatul (1) litera (c);

(b) informează, prin intermediul TRACES, despre reintroducerea calului înregistrat:

(i) autoritatea competentă de la locul de destinație, astfel cum a fost declarat în declarația care însoțește certificatul de sănătate menționat la articolul 16 alineatul (1) litera (a) sau astfel cum a fost modificat în conformitate cu articolul 17 alineatul (2) litera (a);

(ii) punctul de control la frontiera de ieșire, astfel cum a fost declarat în declarația care însoțește certificatul de sănătate menționat la articolul 16 alineatul (1) litera (a) sau astfel cum a fost modificat în conformitate cu articolul 17 alineatul (2) litera (a), prin completarea rubricii I.24 din DSVCI menționat la litera (d);

(c) solicită autorității competente de la locul de destinație să verifice și, dacă este cazul, să confirme sosirea calului înregistrat prin completarea rubricii I.6 din DSVCI menționat la litera (d);

(d) furnizează operatorului un exemplar tipărit al unui nou DSVCI în care rubrica II.1 este completată cu o trimitere la numărul DSVCI furnizat anterior în conformitate cu articolul 16 alineatul (1) litera (c) sau, dacă a existat o deplasare anterioară într-un alt stat membru, în conformitate cu articolul 16 alineatul (2) litera (c), și în care rubrica II.14 este completată cu termenul de ieșire din Uniune indicat în DSVCI menționat la articolul 16 alineatul (1) litera (b) punctul (i);

(e) invalidează sau retrage orice exemplar tipărit al DSVCI furnizat operatorului în conformitate cu articolul 16 alineatul (1) litera (c) sau, dacă a existat o deplasare anterioară într-un alt stat membru, în conformitate cu articolul 16 alineatul (2) litera (c).

(4) Ulterior reintroducerii după export temporar a unui cal înregistrat admis temporar în conformitate cu alineatul (1), pentru perioada rămasă mai mică de 90 de zile de la data emiterii DSVCI menționat la articolul 16 alineatul (1) litera (b) punctul (i) se aplică normele prevăzute la articolul 16.

Articolul 19

Transformarea admiterii temporare în admitere permanentă și decesul sau pierderea unui cal înregistrat

(1) În cazul în care operatorul, astfel cum este identificat la rubrica I.7. din DSVCI menționat la articolul 16 alineatul (1) litera (b) punctul (i), transmite o cerere autorității competente menționate la articolul 16 alineatul (1) litera (b) punctul (i) sau punctul (iii) sau la articolul 16 alineatul (2) litera (b) în care solicită transformarea admiterii temporare a unui cal înregistrat într-o introducere permanentă, un stat membru poate autoriza respectiva transformare dacă se îndeplinesc următoarele cerințe:

(a) în conformitate cu anexa I, importurile de cai înregistrați sunt autorizate din țara terță sau din partea teritoriului țării terțe în cauză;

(b) autoritatea competentă responsabilă de locul de ședere temporară a respectat următoarele condiții:

(i) respectiva autoritate competentă a efectuat, cu rezultate satisfăcătoare, controalele necesare pentru verificarea conformității cu cerințele în materie de testare și de vaccinare pentru importurile de cai înregistrați din țara terță sau din partea teritoriului țării terțe în cauză menționate în partea 3 din anexa II;

(ii) respectiva autoritate competentă s-a asigurat că respectivul cal înregistrat a rămas sub supraveghere veterinară oficială în statul membru respectiv până la încheierea unei perioade de trei luni de la data introducerii sale în Uniune indicată în DSVCI menționat la articolul 16 alineatul (1) litera (b) punctul (i).

(2) Autoritatea competentă menționată la alineatul (1) sau un punct de control la frontieră desemnat pentru această sarcină de statul membru:

(a) încheie admiterea temporară în TRACES, alegând „Transformare în admitere permanentă” în partea III a DSVCI furnizat operatorului în conformitate cu articolul 16 alineatul (1) litera (c) sau, în cazul în care a existat o deplasare anterioară într-un alt stat membru, cu articolul 16 alineatul (2) litera (c) sau, în cazul în care a existat o reintroducere anterioară după export temporar, cu articolul 18 alineatul (3) litera (c);

(b) furnizează operatorului identificat în rubrica I.7 din DSVCI menționat la articolul 16 alineatul (1) litera (b) punctul (i) un nou exemplar tipărit al DSVCI menționat la litera (a) sau un nou DSVCI în care mențiunea „Pentru piața internă” este bifată la rubrica I.21;

(c) invalidează sau retrage orice formular tipărit al DSVCI furnizat operatorului în conformitate fie cu articolul 16 alineatul (1) litera (c) fie, în cazul în care a existat o deplasare anterioară într-un alt stat membru, cu articolul 16 alineatul (2) litera (c) fie, în cazul în care a existat o reintroducere anterioară după export temporar, cu articolul 18 alineatul (3) litera (c);

(d) invalidează sau retrage originalul certificatului de sănătate menționat la articolul 3 alineatul (1) litera (a).

(3) În cursul perioadei de transformare, operatorul, astfel cum este identificat în rubrica I.7 din DSVCI emis în conformitate cu articolul 16 alineatul (1) litera (b) punctul (i) sau cu articolul 18 alineatul (3) litera (b), al calului înregistrat ia următoarele măsuri:

(a) organizează vizite periodice efectuate și înregistrate de către un medic veterinar, pentru a verifica dacă calul înregistrat prezintă sau nu semne clinice ale unor posibile boli infecțioase;

(b) păstrează evidențe ale deplasării calului înregistrat și ale deplasărilor ecvideelor în interiorul și în exteriorul exploatației în care este ținut calul înregistrat;

(c) finalizează procedurile vamale, astfel cum sunt menționate la articolul 15 din Regulamentul de punere în aplicare (UE) 2015/262;

(d) înaintează o cerere în conformitate cu articolul 15 alineatul (1) din Regulamentul de punere în aplicare (UE) 2015/262 pentru emiterea unui document de identificare sau pentru adaptarea unui document de identificare existent.

(4) În caz de deces sau de pierdere a unui cal înregistrat admis temporar în Uniune, autoritatea competentă din locul de deces sau de pierdere, la cererea statului membru în cauză și în strânsă colaborare cu un post de control de frontieră:

(a) încheie admiterea temporară în TRACES alegând „Deces/pierdere” în partea III a DSVCI menționat la articolul 16 alineatul (1) litera (b) punctul (i) sau la articolul 18 alineatul (3) litera (b);

(b) invalidează sau retrage orice formular tipărit al DSVCI furnizat operatorului în conformitate fie cu articolul 16 alineatul (1) litera (c) fie, în cazul în care a existat o deplasare anterioară într-un alt stat membru, cu articolul 16 alineatul (2) litera (c) fie, în cazul în care a existat o reintroducere anterioară după export temporar, cu articolul 18 alineatul (3) litera (c).

Articolul 20

Condiții specifice de sănătate animală cu privire la reintroducerea cailor înregistrați după export temporar pentru curse, competiții și evenimente culturale

(1) Statele membre autorizează reintroducerea cailor înregistrați sub rezerva îndeplinirii următoarelor condiții:

(a) calul înregistrat a rămas în afara Uniunii timp de maximum 30 de zile, cu excepția cazurilor prevăzute în mod specific la alineatul (3);

(b) calul înregistrat nici nu s-a aflat în permanență și nici nu a tranzitat pe cale terestră vreo țară terță sau vreo parte din teritoriul unei țări terțe care nu face parte din aceeași grupă sanitară ca țara terță sau partea din teritoriul unei țări terțe în care medicul veterinar oficial a semnat certificatul de sănătate conform secțiunii A din partea 2 a anexei II;

(c) certificatul de sănătate pentru export temporar semnat de medicul veterinar oficial din statul membru de origine sau o copie autorizată a acestuia este prezentat, la cerere, la punctul de control la frontiera de reintroducere în Uniune.

(2) Autoritatea competentă care certifică un cal înregistrat pentru export temporar într-o țară terță se asigură că, în conformitate cu articolul 2 alineatul (1) din Decizia 93/444/CEE, calul înregistrat este însoțit până la punctul de ieșire într-un alt stat membru de un certificat de sănătate în conformitate cu anexa III la Directiva 2009/156/CE.

(3) Reintroducerea, după export temporar, pentru o perioadă mai mare de 30 de zile a cailor înregistrați care participă la curse, competiții sau evenimente culturale specifice este supusă unor cerințe de sănătate animală specifice, precum cele incluse în modelele corespunzătoare de certificate de sănătate prevăzute în secțiunea B din partea 2 a anexei II în legătură cu evenimentul relevant.

(4) Operatorul, astfel cum este identificat în rubrica I.7 din DSVCI, care este responsabil de transport, se asigură că, în timpul exportului temporar, calul înregistrat nu s-a aflat în permanență și nici nu a tranzitat pe cale terestră vreo țară terță sau vreo parte din teritoriul unei țări terțe care nu face parte din aceeași grupă sanitară ca țara terță sau partea din teritoriul unei țări terțe în care medicul veterinar oficial a semnat certificatul de sănătate conform secțiunii A din partea 2 a anexei II.

Articolul 21

Condiții specifice de sănătate animală privind importurile de ecvidee destinate sacrificării

Operatorul, astfel cum este identificat în rubrica I.7 din DSVCI menționat la articolul 16 alineatul (1) litera (b) punctul (i), al unui transport de ecvidee destinate sacrificării, se asigură că, după verificările efectuate la punctul de control la frontiera de intrare în Uniune, animalele:

(a) sunt fie transportate direct, fără întârziere și fără a intra în contact cu ecvidee cu un statut sanitar diferit, la abatorul de destinație, unde sunt sacrificate în termen de 72 de ore de la sosirea lor la abator; fie

(b) trec printr-o singură piață autorizată sau printr-un singur centru de colectare autorizat menționat la articolul 7 alineatul (1) din Directiva 2009/156/CE, astfel cum este indicat în certificatul de sănătate menționat la articolul 3 alineatul (1) litera (e) din prezentul regulament, de unde urmează să fie duse, în conformitate cu normele naționale care asigură trasabilitatea, direct la un abator pentru a fi sacrificate cât mai curând posibil, dar cel târziu în decurs de cinci zile lucrătoare de la sosirea lor în Uniune, fără a intra în contact cu ecvidee cu un statut sanitar diferit.







SECȚIUNEA 8

Dispoziții tranzitorii și finale

Articolul 22

Dispoziții tranzitorii

Pentru o perioadă de tranziție până la 31 decembrie 2018, statele membre autorizează introducerea în Uniune a transporturilor de ecvidee și de material seminal, ovule și embrioni de ecvidee însoțite de certificate de sănătate întocmite în conformitate cu modelele de certificate de sănătate aplicabile înainte de data aplicării prezentului regulament specificată la articolul 24 al doilea paragraf.

Articolul 23

Abrogări

Deciziile 92/260/CEE, 93/195/CEE, 93/196/CEE, 93/197/CEE, 94/699/CE, 95/329/CE, 2003/13/CE, 2004/177/CE, 2004/211/CE, 2010/57/UE și 2010/471/UE se abrogă.

Orice trimiteri la aceste decizii se interpretează ca trimiteri la prezentul regulament.

Articolul 24

Intrare în vigoare și aplicabilitate

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Se aplică de la 1 octombrie 2018.

Totuși, articolul 16 alineatul (1) litera (b) punctul (iii), articolul 16 alineatul (2) literele (b), (c) și (d), articolul 16 alineatul (3), articolul 16 alineatul (4) literele (a) și (b), articolul 16 alineatul (5) și articolul 17 alineatul (1) litera (d) se aplică de la 14 decembrie 2019.

Prezentul regulament este obligatoriu în toate elementele sale și se aplică direct în toate statele membre.









ANEXA I

▼M1







Lista țărilor terțe (1) și a părților din teritoriile țărilor terțe (2) pentru introducerea în Uniune a transporturilor de ecvidee și de material seminal, ovule și embrioni de ecvidee Codul ISO Țara terță Codul părții din teritoriul țării terțe Descrierea părții din teritoriul țării terțe GS AT Re-in Importuri Importuri Tranzit Condiții specifice CI CI CI ES EI + ERP MATERIAL SEMINAL O/E Ecvidee CI EI ERP 1 2 3 4 5 6 7 8 9 10 11 12 13 14 15 16 AE Emiratele Arabe Unite AE-0 Întreaga țară E X X X — — X — — X X AR Argentina AR-0 Întreaga țară D X X X X X X X X X X AU Australia AU-0 Întreaga țară A X X X X X X X X X X BA Bosnia și Herțegovina BA-0 Întreaga țară B X X X — — — — — — X BB Barbados BB-0 Întreaga țară D X X X — — X — — — X BH Bahrain BH-0 Întreaga țară E X X X — — — — — — X BM Bermuda BM-0 Întreaga țară D X X X — — X — — — X BO Bolivia BO-0 Întreaga țară D X X X — — X — — — X BR Brazilia BR-0 Întreaga țară — — — — — — — — — — — BR-1 Statele: Rio Grande do Sul, Santa Catarina, Mato Grosso do Sul, Distrito Federal și Rio de Janeiro D X X X — — X — — — X BY Belarus BY-0 Întreaga țară B X X X X X — — — — X CA Canada CA-0 Întreaga țară C X X X X X X X X X X CH Elveția (1) CH-0 Întreaga țară A X X X X X X X X X X CL Chile CL-0 Întreaga țară D X X X X X — — — — X CN China CN-0 Întreaga țară — — — — — — — — — — — CN-1 Zona indemnă de boli ale ecvideelor situată în orașul Conghua, municipalitatea Guangzhou, provincia Guangdong, inclusiv culoarul rutier de biosecuritate spre și dinspre aeroportul Guangzhou și Hong Kong (pentru detalii, a se vedea CASETA 1) G X X X — — — — — — X CN-2 Locul de desfășurare a turneului Global Champions Tour în zona de parcare nr. 15 din cadrul Expo 2010 și pasajul spre Aeroportul Internațional Shanghai Pudong situat în partea de nord a zonei noi Pudong și în partea de est a districtului Minhang din zona metropolitană Shanghai (pentru detalii, a se vedea CASETA 1) G — X — — — — — — — — Doar în caz de certificare în conformitate cu partea 2 secțiunea B capitolul 1 din anexa II CR Costa Rica CR-0 Întreaga țară — — — — — — — — — — — CR-1 Zona metropolitană San José D — X — — — — — — — — CU Cuba CU-0 Întreaga țară D X X X — — — — — — X DZ Algeria DZ-0 Întreaga țară E X X X X X — — — — X EG Egipt EG-0 Întreaga țară — — — — — — — — — — — EG-1 Zona indemnă de boli ale ecvideelor stabilită la spitalul veterinar al forțele armate egiptene la drumul El Nasr, peste drum de clubul Al Ahly Cairo, și pasajul rutier spre aeroportul internațional Cairo (pentru detalii, a se vedea CASETA 2) E X — X — — — — — — X FK Insulele Falkland FK-0 Întreaga țară A X X X — X — — — — X GL Groenlanda GL-0 Întreaga țară A X X X X X — — — — X HK Hong Kong HK-0 Întreaga țară G X X X — — — — — — X IL Israel (3) IL-0 Întreaga țară E X X X X X X X — — X IS Islanda (5) IS-0 Întreaga țară A X X X X X X X X — X JM Jamaica JM-0 Întreaga țară D X X X — — — — — — X JO Iordania JO-0 Întreaga țară E X X X — — — — — — X JP Japonia JP-0 Întreaga țară G X X X — — — — — — X KG Kârgâzstan KG-0 Întreaga țară — — — — — — — — — — — KG-1 Regiunea Issyk-Kul B — — X — — — — — — X KR Republica Coreea KR-0 Întreaga țară G X X X — — — — — — X KW Kuweit KW-0 Întreaga țară E X X X — — X — — — X LB Liban LB-0 Întreaga țară E X X X — — — — — — X MA Maroc MA-0 Întreaga țară E X X X X X X X X — X ME Muntenegru ME-0 Întreaga țară B X X X X X — — — — X MK FYROM (4) MK-0 Întreaga țară B X X X X X — — — — X MO Macao MO-0 Întreaga țară G X X X — — — — — — X MY Malaysia MY-0 Întreaga țară — — — — — — — — — — — MY-1 Peninsula G X X X — — — — — X MU Mauritius MU-0 Întreaga țară E — — X — — — — — — X MX Mexic MX-0 Întreaga țară C — — — — — — — — — — MX-1 Zona metropolitană Ciudad de Mexico C — X — — — — — — — — Doar în caz de certificare în conformitate cu partea 2 secțiunea B capitolul 1 din anexa II NO Norvegia (5) NO-1 Întreaga țară A X X X X X X X X X X NZ Noua Zeelandă NZ-0 Întreaga țară A X X X X X — — — — X OM Oman OM-0 Întreaga țară E X X X — — — — — X PE Peru PE-0 Întreaga țară — — — — — — — — — — — PE-1 Regiunea Lima D X X X — — — — — X PM Saint-Pierre și Miquelon PM-0 Întreaga țară A — — X — X — — — — X PY Paraguay PY-0 Întreaga țară D X X X X X — — — — X QA Qatar QA-0 Întreaga țară E X X X — — — — — — X RS Serbia (6) RS-0 Întreaga țară B X X X X X X RU Rusia RU-0 Întreaga țară — — — — — — — — — — — RU-1 Provinciile Kaliningrad, Arkhangelsk, Vologda, Murmansk, Leningrad, Novgorod, Pskov, Briansk, Vladimir, Ivanovo, Tver, Kaluga, Kostroma, Moskva, Orjol, Riasan, Smolensk, Tula, Jaroslavl, Nijninovgorod, Kirov, Belgorod, Voronesh, Kursk, Lipezk, Tambov, Astrahan, Volgograd, Penza, Saratov, Uljanovsk, Rostov, Orenburg, Perm și Kurgan B X X X X X — — — — X RU-2 Regiunile Stavropol și Krasnodar B X X X X X — — — — X RU-3 Republicile Karelia, Marij-El, Mordovia, Chuvachia, Kalmykia, Tatarstan, Dagestan, Kabardino-Balkaria, Severnaya Osetia, Ingushetia și Karachaevo-Cherkesia B X X X X X — — — — X SA Arabia Saudită SA-0 Întreaga țară — — — — — — — — — — — SA-1 Întreaga țară, cu excepția SA-2 E X X X — — X — — — X SA-2 Zonele de protecție și supraveghere din provinciile Jizan, Asir și Najran, descrise în CASETA 3 — — — — — — — — — — — GS Singapore SG-0 Întreaga țară G X X X — — — — — — X TH Thailanda TH-0 Întreaga țară G X X X — — — — — — X TN Tunisia TN-0 Întreaga țară E X X X X X — — — — X TR Turcia TR-0 Întreaga țară — — — — — — — — — — — TR-1 Provinciile Ankara, Edirne, Istanbul, Izmir, Kirklareli și Tekirdag E X X X — — X — — — X UA Ucraina UA-0 Întreaga țară B X X X X X X X X — X US Statele Unite ale Americii US-0 Întreaga țară C X X X X X X X X X X UY Uruguay UY-0 Întreaga țară D X X X X X X X X — X ZA Africa de Sud ZA-0 Întreaga țară — — — — — — — — — — — ZA-1 Zona metropolitană Cape Town (pentru detalii, a se vedea CASETA 4) F — — — — — — — — — — Decizia 2008/698/CE a Comisiei (1) Fără a aduce atingere cerințelor specifice de certificare prevăzute în Decizia 2002/309/CE, Euratom a Consiliului și a Comisiei. (2) În cazul în care se aplică regionalizarea oficială în conformitate cu articolul 13 alineatul (2) litera (a) din Directiva 2009/156/CE. (3) Înțeles în continuare ca Statul Israel, cu excepția teritoriilor aflate sub administrație israeliană începând cu iunie 1967 și anume: Înălțimile Golan, Fâșia Gaza, Ierusalimul de Est și restul Cisiordaniei. (4) Fosta Republică iugoslavă a Macedoniei – denumirea definitivă a acestei țări va fi adoptată în urma negocierilor care au loc în prezent la nivelul ONU. (5) Fără a aduce atingere cerințelor specifice de certificare prevăzute la articolul 17 din Acordul privind Spațiul Economic European (JO L 1, 3.1.1994, p. 3). (6) Exclusiv Kosovo, astfel cum este definit prin Rezoluția 1244 a Consiliului de Securitate al Organizației Națiunilor Unite din 10 iunie 1999.

▼B

LEGENDA LA ANEXA I:







Animal/produs Categorii/condiții CI Cai înregistrați, conform definiției de la articolul 2 litera (c) din prezentul regulament. ES Ecvidee destinate sacrificării, conform definiției de la articolul 2 litera (d) din Directiva 2009/156/CE. EI Ecvidee înregistrate, conform definiției de la articolul 2 litera (c) din Directiva 2009/156/CE. ERP Ecvidee pentru reproducție și producție, conform definiției de la articolul 2 litera (e) din Directiva 2009/156/CE. MATERIAL SEMINAL Material seminal al speciilor de ecvine colectat în conformitate cu articolul 17 alineatul (2) litera (b) punctul (ii) din Directiva 92/65/CEE. O/E Ovule și embrioni din speciile de ecvine colectate/colectați sau produse/produși în conformitate cu articolul 17 alineatul (2) litera (b) punctul (ii) din Directiva 92/65/CEE.







Coloane Informații/descrierea produsului Certificat de sănătate solicitat 1-4 Descriere teritorială Indisponibilitate 5 Grup sanitar Indisponibilitate 6 Admitere temporară a cailor înregistrați Anexa II partea 1 secțiunea A 7 Reintroducerea cailor înregistrați, după export temporar, pentru curse, competiții și evenimente culturale Anexa II partea 2 secțiunea A Anexa II partea 2 secțiunea B capitolul 1 Anexa II partea 2 secțiunea B capitolul 2 8 Importuri de cai înregistrați Anexa II partea 3 secțiunea A 9 Importuri de ecvidee destinate sacrificării Anexa II partea 3 secțiunea B 10 Importuri de ecvidee înregistrate și de ecvidee pentru reproducție și producție Anexa II partea 3 secțiunea A 11 Importuri de material seminal colectat de la cai înregistrați Anexa III partea 1 secțiunea A Anexa III partea 1 secțiunea B Anexa III partea 1 secțiunea C Anexa III partea 1 secțiunea D 12 Importuri de material seminal colectat de la ecvidee înregistrate Anexa III partea 1 secțiunea A Anexa III partea 1 secțiunea B Anexa III partea 1 secțiunea C Anexa III partea 1 secțiunea D 13 Importuri de material seminal colectat de la ecvidee pentru reproducție și producție Anexa III partea 1 secțiunea A Anexa III partea 1 secțiunea B Anexa III partea 1 secțiunea C Anexa III partea 1 secțiunea D 14 Importuri de ovule și de embrioni din speciile de ecvine Anexa III partea 2 secțiunea A Anexa III partea 2 secțiunea B 15 Ecvidee aflate în tranzit ANEXA II partea 1 secțiunea B 16 Trimiteri la condiții specifice/garanții suplimentare Indisponibilitate

Casete

X Introducere autorizată

— Introducere neautorizată

Grupuri sanitare







Grup sanitar Garanții specifice de sănătate animală necesare pentru introducerea ecvideelor în Uniune A anemie infecțioasă ecvină, arterită virală ecvină B anemie infecțioasă ecvină, arterită virală ecvină, morvă, durină C anemie infecțioasă ecvină, arterită virală ecvină, encefalomielită ecvină estică și vestică, stomatită veziculoasă D anemie infecțioasă ecvină, arterită virală ecvină, morvă, durină, encefalomielită ecvină estică și vestică, encefalomielită ecvină venezueleană, stomatită veziculoasă E anemie infecțioasă ecvină, arterită virală ecvină, morvă, durină, pestă ecvină africană F anemie infecțioasă ecvină, durină, pestă ecvină africană G anemie infecțioasă ecvină, arterită virală ecvină, morvă, durină, encefalită japoneză







CASETA 1 CN China CN-1 Zona indemnă de boli specifice ale ecvideelor situată în provincia Guangdong, având următoarea delimitare: Zona centrală: teren ecvestru situat în satul Reshui, comuna Lingkou din orașul Conghua și zona situată în interiorul unei raze de 5 km în jurul acestuia, controlată prin postul de control rutier de pe șoseaua națională nr. 105; Zona de supraveghere: toate diviziunile administrative ale orașului Conghua din jurul zonei centrale, care acoperă o suprafață de 2 009 km2; Zona de protecție: limitele exterioare ale următoarelor diviziuni administrative contigue, care înconjoară zona de supraveghere: — districtul Baiyun, districtul Luogang al orașului Conghua; — districtul Huadu al orașului Guangzhou; — orașul Zengcheng; — diviziunile administrative ale districtului Qingcheng din orașul Qingyuan; — regiunea Fogang; — regiunea Xinfeng; — regiunea Longmen; Culoarul rutier de biosecuritate: Carantină prealabilă introducerii: facilități de carantină în zona de protecție desemnată de autoritatea competentă pentru pregătirea ecvideelor provenind din alte părți ale Chinei în vederea introducerii în zona indemnă de boli ale ecvideelor. CN China CN-2 Delimitarea zonei în cadrul zonei metropolitane Shanghai: Limita vestică: Râul Huangpu, de la estuarul acestuia situat în nord până la bifurcarea râului Dazhi, Limita sudică: de la bifurcarea râului Huangpu până la estuarul râului Dazhi în est, Limita nordică și limita estică: linia de coastă.







CASETA 2 EG Egipt EG-1 Zonă indemnă de boli ale ecvinelor (Equine Disease Free Zone – EDFZ) de aproximativ 0,1 km2 stabilită în jurul spitalului veterinar al forțelor armate egiptene la drumul El-Nasr, peste drum de clubul Al Ahly, în periferia estică a orașului Cairo (localizată la 30°04′19,6″N 31°21′16,5″E), și pasajul de 10 km pe drumul El-Nasr și drumul spre aeroportul internațional Cairo. (a) Delimitarea EDFZ: De la intersecția drumului El-Nasr cu drumul El-Shaheed Ibrahim El-Shaikh (la 30°04′13,6″N 31°21′04,3″E) de-a lungul drumului El-Shaheed Ibrahim El-Shaikh pe o lungime de aproximativ 500 m spre nord până la prima joncțiune cu Pasajul forțelor armate interne, spre dreapta și urmând pasajul pe o lungime de aproximativ 100 m spre est, din nou spre dreapta și urmând pasajul pe o lungime de 150 spre sud, spre stânga și urmând pasajul pe o lungime de 300 m spre est, spre dreapta și urmând pasajul pe o lungime de 100 m spre sud până la drumul El-Nasr, spre dreapta și urmând drumul El-Nasr pe o lungime de 300 m spre sud-vest până în partea opusă joncțiunii drumului El-Nasr cu drumul Hassan Ma'moon, apoi spre dreapta și urmând pasajul pe o lungime de 100 m spre nord, spre stânga și urmând pasajul pe o lungime de 120 m spre vest, spre stânga și urmând pasajul pe o lungime de 200 m spre sud, spre dreapta și urmând drumul El-Nasr pe o lungime de 100 m spre vest până la intersecția drumului El-Nasr cu drumul El-Shaheed Ibrahim El-Shaikh. (b) Delimitarea zonei de carantină înaintea exportării în interiorul EDFZ: Din punctul opus joncțiunii drumului El-Nasr cu drumul Hassan Ma'moon urmând pasajul pe o lungime de 100 m spre nord, spre dreapta și urmând pasajul pe o lungime de 250 m spre est, spre dreapta și urmând pasajul pe o lungime de 50 m spre sud până la drumul El-Nasr, spre dreapta și urmând drumul El-Nasr pe o lungime de 300 m spre sud-vest până în partea opusă joncțiunii drumului El-Nasr cu drumul Hassan Ma'moon.







CASETA 3 SA Arabia Saudită SA-1 Stații de carantină aprobate: 1. Aeroportul Riyadh 2. Hipodromul Regele Abdulaziz (Janadrijah) SA-2 Delimitarea zonelor de protecție și de supraveghere stabilită în conformitate cu articolul 5 alineatul (2) al doilea paragraf literele (a) și (b) din Directiva 2009/156/CE: 1. Provincia Jizan — Zona de protecție: întreaga provincie, cu excepția părții nordice a punctului de control rutier Ash-Shuqaiq pe drumul nr. 5 și la nord de drumul nr. 10; — Zona de supraveghere: partea din provincie la nord de punctul de control rutier Ash-Shuqaiq pe drumul nr. 5, controlată de punctul de control rutier Al Qahmah, și la nord de drumul nr. 10. 2. Provincia Asir — Zona de protecție: partea din provincie delimitată de drumul nr. 10 între Ad Darb, Abha și Kamis-Mushayt spre nord, cu excepția cluburilor ecvestre ale bazelor aeriene și militare, și partea din provincie delimitată la nord de drumul nr. 15 care pornește de la Kamis-Mushayt și trece prin Jarash, Al Utfah și Dhahran Al Janoub până la granița cu provincia Najran, precum și partea din provincie delimitată la nord de drumul care pornește de la Al Utfah și trece prin Al Fayd spre Badr Al Janoub (provincia Najran); — Zona de supraveghere: cluburile ecvestre ale bazelor aeriene și militare, partea din provincie între granița cu zona de protecție și drumul nr. 209 de la Ash Shuqaiq la punctul de control rutier Muhayil de pe drumul nr. 211, partea din provincie între punctul de control de pe drumul nr. 10 la sud de Abha, orașul Abha și punctul de control rutier Ballasmer, la 65 km de Abha, pe drumul nr. 15 spre nord, partea din provincie între Khamis-Mushayt și punctul de control rutier la 90 km de Abha pe drumul nr. 255 spre Samakh și punctul de control rutier de la Yarah, la 90 km de Abha, pe drumul nr. 10 spre Riyadh, și partea din provincie la sud de o linie virtuală între punctul de control rutier de la Yarah pe drumul nr. 10 și Khashm-Ghurab pe drumul nr. 177 până la granița cu provincia Najran. 3. Provincia Najran — Zona de protecție: partea din provincie delimitată de drumul care pornește de la Al Utfah (provincia Asir) până la Badr Al Janoub și As Sebt și de la As Sebt pe lângă Wadi Habunah până la intersecția cu drumul nr. 177 între Najran și Riyadh spre nord și de la această intersecție cu drumul nr. 177 spre sud până la intersecția cu drumul nr. 15 dintre Najran și Sharourah și partea din provincie la sud de drumul nr. 15 dintre Najran și Sharourah și granița cu Yemen. — Zona de supraveghere: partea din provincie la sud de linia dintre punctul de control rutier de la Yarah, pe drumul nr. 10, și Khashm-Ghurab, pe drumul nr. 177, de la granița cu provincia Najran până la punctul de control rutier la Khashm-Ghurab, la 80 km de Najran și la vest de drumul nr. 175 spre Sharourah.







CASETA 4 ZA Africa de Sud ZA-1 Stații de carantină aprobate: 1. Stația de carantină Kenilworth Delimitarea zonei metropolitane Cape Town (ZA-1): Limita nordică: Drumul Blaauwberg (M14); Limita estică: Drumul Koeberg (M14), drumul Plattekloof (M14), autostrada N7, autostrada N1 și autostrada M5, Limita sudică: Drumul Ottery, șoseaua Prince George's, drumul Wetton, drumul Riverstone, drumul Tennant, șoseaua Newlands, drumul Paradise, șoseaua Union, șoseaua Rhodes până la stația Newslands Forestry și de-a lungul Echo Gorge din Table Mountain până la Camps Bay; Limita vestică: linia de coastă de la Camps Bay la drumul Blaauwberg.









ANEXA II

MODELE DE CERTIFICATE DE SĂNĂTATE ȘI MODELE DE DECLARAȚII PENTRU INTRODUCEREA ÎN UNIUNE A ECVIDEELOR VII

▼M1

PARTEA 1

Admitere temporară și tranzit

Secțiunea A

Model de certificat de sănătate și model de declarație pentru admiterea temporară în Uniune a cailor înregistrați pentru o perioadă mai mică de 90 de zile

Secțiunea B

Model de certificat de sănătate și model de declarație pentru tranzitul ecvideelor vii prin Uniune dintr-o țară terță sau dintr-o parte a teritoriului unei țări terțe către o altă țară terță sau către o altă parte a teritoriului aceleași țări terțe

PARTEA 2

Reintroducerea după export temporar

Secțiunea A

Model de certificat de sănătate și model de declarație pentru reintroducerea în Uniune, după export temporar, a cailor înregistrați pentru curse, competiții și evenimente culturale pentru o perioadă de maximum 30 de zile

Secțiunea B

Modele de certificate de sănătate și modele de declarații aplicabile reintroducerii în Uniune a cailor înregistrați exportați temporar pentru competiții sau curse specifice

Capitolul 1

Model de certificat de sănătate și model de declarație aplicabile reintroducerii în Uniune a cailor înregistrați pentru competiții după exportul temporar pentru o perioadă de maximum 90 de zile, pentru a participa la evenimente ecvestre organizate sub auspiciile Fédération Equestre Internationale (FEI)

(Eveniment-test în pregătirea Jocurilor Olimpice, a Jocurilor Paraolimpice, a Jocurilor Ecvestre Mondiale, a Jocurilor Ecvestre Asiatice, a Jocurilor Ecvestre Americane și a Endurance World Cup din Emiratele Arabe Unite)

Capitolul 2

Model de certificat de sănătate și model de declarație aplicabile reintroducerii în Uniune a cailor înregistrați pentru curse după export temporar pentru o perioadă de maximum 90 de zile pentru a participa la curse specifice în Australia, Canada, Statele Unite ale Americii, Hong Kong, Japonia, Singapore, Emiratele Arabe Unite sau Qatar

(Evenimente internaționale de grup/valorice, Japan Cup, Cupa Melbourne, Cupa Mondială de Curse de la Dubai, Hong Kong International Races)

PARTEA 3

Importuri

Secțiunea A

Modele de certificat de sănătate și model de declarație pentru importurile în Uniune ale unui cal individual înregistrat, ale unui animal ecvin înregistrat sau ale unui animal ecvin pentru reproducție și producție

Secțiunea B

Model de certificat de sănătate și model de declarație pentru importuri în Uniune ale transporturilor de ecvidee domestice destinate sacrificării

▼B

PARTEA 4

Note explicative pentru certificare









ANEXA III

MODELE DE CERTIFICATE DE SĂNĂTATE PENTRU INTRODUCEREA ÎN UNIUNE A MATERIALULUI SEMINAL, A OVULELOR ȘI A EMBRIONILOR PROVENIȚI DE LA ECVIDEE

PARTEA 1

Model de certificat de sănătate pentru importurile de material seminal

Secțiunea A

MODELUL 1 – Model de certificat de sănătate pentru importurile transporturilor de material seminal de ecvidee colectat în conformitate cu Directiva 92/65/CEE după 30 septembrie 2014 și expediat de la un centru aprobat de colectare a materialului seminal care este locul de origine al materialului seminal

Secțiunea B

MODELUL 2 – Model de certificat de sănătate pentru importurile de transporturi de stocuri de material seminal de ecvidee colectat, prelucrat și depozitat în conformitate cu Directiva 92/65/CEE după 31 august 2010 și înainte de 1 octombrie 2014 și expediate după 31 august 2010 de la un centru aprobat de colectare a materialului seminal care este locul de origine al materialului seminal

Secțiunea C

MODELUL 3 – Model de certificat de sănătate pentru importuri de transporturi de stocuri de material seminal de ecvidee colectate, prelucrate și depozitate în conformitate cu Directiva 92/65/CEE înainte de 1 septembrie 2010 și expediate după 31 august 2010 de la un centru aprobat de colectare a materialului seminal care este locul de origine al materialului seminal

Secțiunea D

MODELUL 4 – Model de certificat de sănătate pentru importurile de transporturi de material seminal de ecvidee colectat, prelucrat și depozitat în conformitate cu Directiva 92/65/CEE după 30 septembrie 2014 și de transporturi de stocuri de material seminal provenit de la animale din speciile ecvine colectat, prelucrat și depozitat în conformitate cu Directiva 92/65/CEE după 31 august 2010 și înainte de 1 octombrie 2014 sau înainte de 1 septembrie 2010 și expediat după 31 august 2010 de la un centru aprobat de stocare a materialului seminal

PARTEA 2

Model de certificat de sănătate pentru importurile de ovule și embrioni

Secțiunea A

MODELUL 1 – Model de certificat de sănătate pentru importurile de transporturi de ovule și de embrioni de ecvidee colectați sau produși în conformitate cu Directiva 92/65/CEE după 30 septembrie 2014 și expediați de o echipă de colectare sau producție a embrionilor aprobată de origine a ovulelor sau a embrionilor

►(1) M1

►(1) M1

►(1) M1

►(1) M1

Secțiunea B

MODELUL 2 – Model de certificat de sănătate pentru importurile de transporturi de stocuri de ovule și embrioni de ecvidee colectați, prelucrați și depozitați în conformitate cu Directiva 92/65/CEE după 31 august 2010 și înainte de 1 octombrie 2014 și expediați după 31 august 2010 de o echipă de colectare sau de producție de embrioni aprobată care este echipa de origine a ovulelor sau embrionilor

►(1) M1

►(1) M1

►(1) M1

►(1) M1

PARTEA 3

Note explicative pentru certificare









ANEXA IV

CATEGORIILE DE ECVIDEE MASCULI CĂRORA LE SUNT APLICABILE CONDIȚIILE PRIVIND ARTERITA VIRALĂ ECVINĂ ÎN CONFORMITATE CU ARTICOLUL 15 LITERA (b) PUNCTUL (ii) DIN DIRECTIVA 2009/156/CE

1. Cerința privind arterita virală ecvină prevăzută la articolul 15 litera (b) punctul (ii) din Directiva 2009/156/CE se aplică ecvideelor care sunt masculi necastrați, exceptând:

(a) ecvideele vaccinate împotriva arteritei virale ecvine sub supraveghere oficială cu un vaccin aprobat de autoritatea competentă în conformitate cu unul dintre protocoalele următoare:

(i) ecvideele sunt vaccinate în cursul izolării timp de cel puțin 28 de zile după ce au fost testate fie printr-un test de seroneutralizare pentru arterita virală ecvină efectuat, cu rezultat negativ, la o diluție serică de 1 la 4 pe o probă de sânge prelevată nu mai devreme de 7 zile de la începerea izolării sau printr-un test de izolare a virusului efectuat, cu rezultat negativ, asupra unei părți din întregul material seminal colectat nu mai devreme de 7 zile de la începerea izolării și au fost ținute separate de alte ecvidee timp de 21 de zile de la vaccinare;

(ii) ecvideele sunt vaccinate la vârsta de 180-270 de zile, după ce au fost supuse unui test de neutralizare a virusului pentru arterita virală ecvină efectuat, cu rezultat negativ, la o diluție a serului de 1 la 4, sau efectuat în condiții de titruri stabile sau în scădere pe două probe de sânge prelevate la interval de cel puțin 14 zile. Ecvideele se separă de alte ecvidee timp de 21 de zile după vaccinare;

(b) ecvideele mai tinere de 180 de zile;

(c) ecvideele destinate sacrificării trimise direct la abator.

2. Testul se efectuează și se certifică, iar rezultatul și vaccinarea se certifică, sub supraveghere veterinară oficială. Vaccinarea se repetă la intervale regulate, în conformitate cu instrucțiunile producătorului.

Numărul de loturi ale vaccinului aprobat, detaliile vaccinării și ale revaccinării și rezultatele testelor serologice sau de identificare a agenților se documentează, dacă sunt disponibile în documentul de identificare (pașaport) și dacă sunt puse la dispoziție în scop de certificare.

3. Împerecherea în scop de testare, astfel cum este descrisă la articolul 12.9.2 punctul 4 litera (a) din Codul sanitar pentru animale terestre al Organizației Mondiale pentru Sănătatea Animalelor (OIE) este considerat echivalent cu testul de izolare a virusului menționat la punctul 1 litera (a) punctul (i) pentru a dovedi absența virusului arteritei ecvine în materialul seminal.









ANEXA V

MODELE DE DECLARAȚII

PARTEA 1

Declarația comandantului aeronavei

PARTEA 2

Declarația comandantului navei

PARTEA 3

Model de manifest al transbordării